text: বুরহান উদ্দীন আবুল হাসান আলী ইবনে আবু বকর ইবনে আব্দুল জলিল আল-ফারগানী আল-মারগিনানী  আইনশাস্ত্রের হানাফী মাজহাবের একজন ইসলামী পন্ডিত ছিলেন।   তিনি আল-হিদায়ার লেখক হিসাবে সর্বাধিক পরিচিত, যা হানাফী আইনশাস্ত্রের অন্যতম প্রভাবশালী উপাদান (ফিকহ) হিসাবে বিবেচিত হয়।
  
  নাম ও বংশধারা
  নাম: আলী। উপনাম: আবুল হাসান। উপাধি: বুরহান উদ্দীন। বংশধারা: বুরহান উদ্দীন আবুল হাসান আলী ইবনে আবু বকর ইবনে আব্দুল জলিল আল-ফারগানী আল-মারগিনানী। ফারগানের একটি জায়গার নাম মারগিনান সেই দিকে লক্ষ্য করে তাকে মারগিনানী বলা হয়।
  
  জন্ম
  তিনি ফারগানের কাছাকাছি মারগিনানে(বর্তমান উজবেকিস্তান) ৮ রজব ৫১১হিজরী/১১১৭খ্রীষ্টাব্দে জন্মগ্রহণ করেন।
  
  জীবন 
  বুরহান উদ্দীন ৫৪৪ হিজরিতে মদীনা সফর করেন এবং হজ্ব পালন করেছিলেন ।
  
  কর্ম 
  তিনি বহুগ্রন্থপ্রণেতা ছিলেন। তার উল্লেখযোগ্য রচনাবলী:   
   নশরুল মাযহাব 
   মানাসিকুল হজ্জ
   কিতাব ফিল ফারায়েজ 
   কিতাবুত তাজনিস ওয়াল-মাজিদ (ফতোয়া সংগ্রহ)
   মাজমুউন নাওয়াযিল 
   মাজিদ ফি ফুরইল হানাফিয়্যাহ
   মুহাম্মদ ইবনে হাসান আশ-শায়বানীর আল জামিউস কাবীরএর উপর একটি মন্তব্য।
   বিদায়াতুল মুবতাদী (মুখতাসারুল কুদুরী ও মুহাম্মদ ইবনে হাসান আশ-শায়বানীর আল জামিউস সাগিরএর উপর ভিত্তি করে রচিত গ্রন্থ)
   কিফায়াতুল মুনতাহী (তাঁর নিজস্ব গ্রন্থ বিদায়াতুল  মুবতাদীএর উপর অসম্পূর্ণ ৮-খণ্ডের ভাষ্য) 
   আল-হিদায়া ("ব্যাখ্যাগ্রন্থ"), হানাফি আইন সম্পর্কিত একটি গ্রন্থ।
  
  শিক্ষা অর্জন
  তিনি তার সময়ের বড় বড় আলেম, জ্ঞানী ও পণ্ডিতদের থেকে ধর্মীয় জ্ঞানসহ নানান বিদ্যা অর্জন করেন। তার উল্লেখযোগ্য শিক্ষকদের মধ্যে-
    নাজমুদ্দীন আবু হাফস ওমর আন-নাসাফি। আল-আকায়েদ আন-নাসাফিয়্যাহ গ্রন্থের (আকীদা বিষয়কগ্রন্থ) রচয়িতা।
   সদর শাহিদ হুসামুদ্দীন উমর ইবনে আব্দুল আজিজ। ইমাদ খাসসাফের সর্বাধিক জনপ্রিয় গ্রন্থ ‘আদবুল কাযী’  যেটিতে ইসলামিক আইনী ও বিচার ব্যবস্থা রয়েছে তার ভাষ্যকার।
   জিয়া উদ্দীন মুহাম্মদ ইবনে হুসাইন।
   আহমদ ইবনে আব্দুর রশিদ আল-বুখারী; খুলাসাতুল ফতোয়া গ্রন্থ রচয়িতার বাবা।
  
  মৃত্যু
  তিনি ১৪ জিলহজ্জ ৫৯৩হিজরী/১১৯৬খ্রিস্টাব্দে বর্তমান সমরকন্দে (বর্তমান উজবেকিস্তান) মৃত্যুবরণ করেন সেখানেই তাকে দাফন করা হয়।
  
  আরো দেখুন 
   ইসলামী পণ্ডিতদের তালিকা 
   আল-জারনুজি
  
  তথ্যসূত্র 
  
  বিষয়শ্রেণী:সুন্নি মুসলিম পণ্ডিত
  বিষয়শ্রেণী:১১৯৭-এ মৃত্যু
  বিষয়শ্রেণী:১১৩৫-এ জন্ম
  বিষয়শ্রেণী:আরবি ভাষার লেখা থাকা নিবন্ধ
  বিষয়শ্রেণী:উৎসবিহীন তথ্যসহ সকল নিবন্ধ
  বিষয়শ্রেণী:মাতুরিদি
  বিষয়শ্রেণী:শরিয়া বিচারক
title: বুরহান উদ্দীন আল-মারগানী